CELEX: 62019CN0339
Language: el
Date: 2019-04-25 00:00:00
Title: Υπόθεση C-339/19: Αίτηση προδικαστικής αποφάσεως την οποία υπέβαλε το Înalta Curte de Casație și Justiție (Ρουμανία) στις 25 Απριλίου 2019 — SC Romenergo SA, Aris Capital SA κατά Autoritatea de Supraveghere Financiară

29.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/19
            
         
      Αίτηση προδικαστικής αποφάσεως την οποία υπέβαλε το Înalta Curte de Casație și Justiție (Ρουμανία) στις 25 Απριλίου 2019 — SC Romenergo SA, Aris Capital SA κατά Autoritatea de Supraveghere Financiară
      (Υπόθεση C-339/19)
      (2019/C 255/28)
      Γλώσσα διαδικασίας: η ρουμανική
      
         Αιτούν δικαστήριο
      
      Înalta Curte de Casație și Justiție
      
         Διάδικοι στην υπόθεση της κύριας δίκης
      
      
         Αναιρεσείουσες: SC Romenergo SA, Aris Capital SA
      
         Αναιρεσίβλητη: Autoritatea de Supraveghere Financiară
      
         Προδικαστικό ερώτημα
      
      Έχουν τα άρθρα 63 επ. ΣΛΕΕ, σε συνδυασμό με το άρθρο 2, παράγραφος 2, της οδηγίας 2004/25/ΕΚ (1) και το άρθρο 87 της οδηγίας 2001/34/ΕΚ (2), την έννοια ότι αντιβαίνει σε αυτά εθνικό νομοθετικό πλαίσιο [εν προκειμένω, το άρθρο 2, παράγραφος 3, στοιχείο j, του κανονισμού 1/2006 της CNVM], το οποίο θεσπίζει νομικό τεκμήριο συνεννοήσεως των μετόχων σε εταιρίες των οποίων οι μετοχές είναι εισηγμένες προς διαπραγμάτευση σε ρυθμιζόμενη αγορά και οι οποίες εξομοιώνονται με οργανισμούς εναλλακτικών επενδύσεων (με την ονομασία εταιρίες χρηματοοικονομικών επενδύσεων — S.I.F.) όσον αφορά:
      
                  1.
               
               
                  τα πρόσωπα που πραγματοποίησαν ή πραγματοποιούν από κοινού οικονομικές πράξεις συνδεόμενες ή μη με την κεφαλαιαγορά, και
               
            
                  2.
               
               
                  τα πρόσωπα τα οποία, στο πλαίσιο οικονομικών πράξεων, χρησιμοποιούν χρηματοοικονομικούς πόρους που έχουν την ίδια προέλευση ή προέρχονται από διαφορετικές οντότητες οι οποίες αποτελούν εμπλεκόμενα πρόσωπα;
               
            
         (1)  Οδηγία 2004/25/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τις δημόσιες προσφορές εξαγοράς (ΕΕ 2004, L 142, σ. 12).
      
         (2)  Οδηγία 2001/34/ΕΚ του Ευρωπαϊκού Κοινοβουλίου και του Συμβουλίου της 28ης Μαΐου 2001 σχετικά με την εισαγωγή κινητών αξιών σε χρηματιστήριο αξιών και τις πληροφορίες επί των αξιών αυτών που πρέπει να δημοσιεύονται (ΕΕ 2001, L 184, σ. 1).